杜喬林

杜喬林（），字君遷，號梅梁，直隸華亭（今上海市松江區）人，明朝政治人物，萬曆丙辰進士，官至浙江右布政使。

生平
父杜若芳，以儒行著稱。萬曆四十四年（1616年）登丙辰科進士，除刑部主事，出官浙江湖州府知府，平定太湖大盜，奏功當升職，當地人民挽留道：「府君活我，奈何舍我去？」巡撫上奏朝廷，加按察使司副使，仍知府事。秩滿，遷浙江水利副使，丁父憂去職。守喪期滿，起補福建屯鹽道，轉右參政，歷遷山西按察使、浙江右布政使，分巡溫、處。到官六日，海寇劉香來攻，三戰皆捷，劉香逃遁。病歸，卒葬二里涇。有子杜麟徵。

其他
與張鼐、李凌雲、莫天洪、杜十遠並稱“曇花五子”。

註釋

參考文獻
包爾庚、郭廷弼等，《松江府志》
黃之雋，《江南通志》
杜登春，《社事始末》

明朝刑部主事
明朝湖州府知府
明朝浙江按察司副使
明朝福建布政使司參政
明朝山西按察使
明朝浙江布政使
華亭縣人
Q